
ΤΕΥΧΟΣ ΔΕΥΤΕΡΟ 


Αρ 


. Φύλλου 3952 


ΑΠΟΦΑΣΕΙΣ 

Αριθμ. 50067/28 

Ηλεκτρονική βάση καταχώρισης δεδομένων Τε¬ 
χνικών Ασφάλειας και διαδικασία ανάθεσης κα¬ 
θηκόντων Τεχνικού Ασφαλείας μέσω ΟΠΣ-ΣΕΠΕ. 

Η ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη τις διατάξεις: 

1. του Κώδικα Νομοθεσίας για την Κυβέρνηση και τα 
Κυβερνητικά Όργανα, όπως κυρώθηκε και ισχύει με το 
άρθρο πρώτο του π.δ. 63/2005 (ΦΕΚ Α' 98) και ιδίως την 
περίπτωση δ του άρθρου 41 και τα άρθρα 50 και 90, 

2. του άρθρου 27 του ν. 4320/2015 «Ρυθμίσεις για τη 
λήψη άμεσων μέτρων για την αντιμετώπιση της ανθρωπι¬ 
στικής κρίσης, την οργάνωση της Κυβέρνησης και των Κυ¬ 
βερνητικών Οργάνων και λοιπές διατάξεις» (ΦΕΚ Α' 29), 

3. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α' 210), 

4. του π.δ. 113/2014 «Οργανισμός του Υπουργείου 
Εργασίας, Κοινωνικής Ασφάλισης και Πρόνοιας» (ΦΕΚ 
Α' 180), 

5. της παρ. 6 του άρθρου 17 του ν. 3899/2010 «Επεί¬ 
γοντα μέτρα εφαρμογής του προγράμματος στήριξης 
της ελληνικής οικονομίας» (ΦΕΚ Α' 212), όπως αντι- 
καταστάθηκε από το κεφάλαιο Ε του άρθρου 138 του 
ν. 4052/2012 «Νόμος αρμοδιότητας Υπουργείων Υγείας 
και Κοινωνικής Αλληλεγγύης και Εργασίας και Κοινωνι¬ 
κής Ασφάλισης για εφαρμογή του νόμου «Έγκριση των 
Σχεδίων Συμβάσεων Χρηματοδοτικής Διευκόλυνσης 
μεταξύ του Ευρωπαϊκού Ταμείου Χρηματοπιστωτικής 
Σταθερότητας (Ε.Τ.Χ.Σ.), της Ελληνικής Δημοκρατίας και 
της Τράπεζας της Ελλάδος, του Σχεδίου του Μνημονίου 
Συνεννόησης μεταξύ της Ελληνικής Δημοκρατίας, της 
Ευρωπαϊκής Επιτροπής καιτηςΤράπεζαςτης Ελλάδος και 
άλλες επείγουσες διατάξεις για τη μείωση του δημοσίου 
χρέους και τη διάσωση της εθνικής οικονομίας» και άλλες 
διατάξεις» (ΦΕΚ Α' 41), 

6. του ν. 3979/2011 «Για την ηλεκτρονική διακυβέρνη¬ 
ση και λοιπές διατάξεις» (ΦΕΚ Α' 138), ιδίως τα άρθρα 5, 
12, 23, 24 και 25 για την απλοποίηση των διαδικασιών, 
την ηλεκτρονική παροχή υπηρεσιών και υποβολή αιτή¬ 
σεων και γνωστοποιήσεων, την ηλεκτρονική επίδοση 
εγγράφων μέσω ανάρτησης στον προσωπικό λογαρια¬ 
σμό των συναλλασσομένων, 


7. του ν. 3996/2011 «Αναμόρφωση του Σώματος Επι¬ 
θεωρητών Εργασίας, ρυθμίσεις θεμάτων Κοινωνικής 
Ασφάλισης και άλλες διατάξεις» (ΦΕΚ Α' 170), και ιδίως 
τα άρθρα 3,18,23,24 και 27, όπως ισχύουν, 

8. του π.δ. 70/1990 «Υγιεινή και ασφάλεια των εργαζο¬ 
μένων σε ναυπηγικές εργασίες» (ΦΕΚ Α' 31), 

9. των άρθρων 8 έως 15 και 20 έως 25 του Κώδικα 
νόμων για την υγεία και ασφάλεια των εργαζομένων 
(ν. 3850/2010) που κυρώθηκε με το άρθρο πρώτο του 
ν. 3850/2010 «Κύρωση του Κώδικα νόμων για την υγεία 
και την ασφάλεια των εργαζομένων» (ΦΕΚ Α' 84), όπως 
ισχύει, 

10. την εξουσιοδοτική διάταξη του άρθρ. 119 του 
ν. 4488/2017 «Συνταξιοδοτικές ρυθμίσεις Δημοσίου και 
λοιπές ασφαλιστικές διατάξεις, ενίσχυση της προστασίας 
των εργαζομένων, δικαιώματα ατόμων με αναπηρίες και 
άλλες διατάξεις» (ΦΕΚ Α' 137), 

11. του ν. 2690/1999 «Κώδικας Διοικητικής Διαδικασί¬ 
ας» (ΦΕΚ Α'45),όπως ισχύει, 

12. του ν. 2472/97 «Προστασία του ατόμου από την 
επεξεργασία δεδομένων προσωπικού χαρακτήρα» (ΦΕΚ 
Α' 50), όπως ισχύει, 

13. του ν. 1599/1986 «Σχέσεις κράτους - πολίτη, καθι¬ 
έρωση νέου τύπου δελτίου ταυτότητας και άλλες διατά¬ 
ξεις» (ΦΕΚ Α' 75) και ιδίως τα οριζόμενα στο άρθρο 8 και 
στην παρ. 6 του άρθρου 22, όπως αυτή αντικαταστάθηκε 
από την παρ. 13 του άρθρου 2 του ν. 2479/1997 «Ανώ¬ 
τατο Ειδικό Δικαστήριο, Επιτάχυνση των δικών, δικονο- 
μικές απλουστεύσεις και άλλες διατάξεις» (ΦΕΚ Α' 67), 
όπως ισχύουν, 

14. της απόφασης του Υπουργού Εργασίας, Κοινωνικής 
Ασφάλισης και Πρόνοιας με αριθμ. 29502/85 «Τροποποί¬ 
ηση και συμπλήρωση της υπ'αριθμ. 5072/6/25.2.2013 
απόφασης του Υπουργού Εργασίας, Κοινωνικής Ασφά¬ 
λισης και Πρόνοιας (ΦΕΚ Β' 449/25.2.2013), περί επα¬ 
νακαθορισμού των όρων και προϋποθέσεων ηλεκτρο¬ 
νικής υποβολής στοιχείων για θέματα αρμοδιότητας 
του Σώματος Επιθεώρησης Εργασίας (ΣΕΠΕ) και Οργα¬ 
νισμού Απασχολήσεως Εργατικού Δυναμικού (ΟΑΕΔ), 
όπως τροποποιήθηκε και συμπληρώθηκε με την υπ' 
αριθμ. 28153/126/28.8.2013 απόφασή του (ΦΕΚ Β' 
2163/30.8.2013)» (ΦΕΚΒ' 2390/8.9.2014), 

15. της με αριθμ. πρωτ. οικ. 34331 / Δ9.8920/26.7.2016 
απόφασης του Υπουργού Εργασίας, Κοινωνικής Ασφάλι¬ 
σης και Κοινωνικής Αλληλεγγύης «Απλούστευση διαδι¬ 
κασιών Σώματος Επιθεώρησης Εργασίας (Σ.ΕΠ.Ε.) μέσω 

του Ολοκληρωμένου Πληροφοριακού Συστήματος του 
Σ.ΕΠ.Ε. (ΟΠΣ-ΣΕΠΕ)» (ΦΕΚ Β' 2458), 

16. τη γνωμοδότηση του Συμβουλίου Υγείας και Ασφά¬ 
λειας των Εργαζομένων (ΣΥΑΕ) (υπ' αρ. 2 πρακτικό της 
συνεδρίασης του ΣΥΑΕ για το έτος 2017 που έλαβε χώρα 
στις 4 Οκτωβρίου 2017) και 

17. το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 - Πεδίο εφαρμογής 

Οι διατάξεις της παρούσας απόφασης εφαρμόζονται: 
α) σε όλα τα φυσικά πρόσωπα που πληρούν τις απαραί¬ 
τητες προϋποθέσεις για να τους ανατεθούν καθήκοντα 
Τεχνικού Ασφάλειας σε επιχειρήσεις, κατά τα οριζόμενα 
στον Κώδικα νόμων για την υγεία και ασφάλεια των εργα¬ 
ζομένων, στο εξής Κ.Ν.Υ.Α.Ε. -που κυρώθηκε με το άρθρο 
πρώτο του ν. 3850/2010 «Κύρωση του Κώδικα νόμων 
για την υγεία και την ασφάλεια των εργαζομένων» (ΦΕΚ 
Α' 84), όπως ισχύει- και τις κατ' εξουσιοδότηση αυτού 
εκδοθείσες κανονιστικές πράξεις, καθώς και ειδικότερες 
διατάξεις, β) στις Εξωτερικές Υπηρεσίες Προστασίας και 
Πρόληψης (Ε.Ξ.Υ.Π.Π.) και στις Εσωτερικές Υπηρεσίες 
Προστασίας και Πρόληψης (Ε.Σ.Υ.Π.Π), και γ) σε όλους 
τους εργοδότες που έχουν υποχρέωση να χρησιμοποι¬ 
ούν τις υπηρεσίεςΤεχνικού Ασφάλειας κατά τα οριζόμε¬ 
να στα άρθρα 8, 9 και 10 του Κ.Ν.Υ.Α.Ε. 

Άρθρο 2 - Ηλεκτρονική βάση καταχώρισης 
δεδομένων Τεχνικών Ασφάλειας 

1. Στην Ηλεκτρονική βάση καταχώρισης δεδομένων 
Τεχνικών Ασφάλειας, που λειτουργεί στο πλαίσιο του 
Ολοκληρωμένου Πληροφοριακού Συστήματος του 
Σώματος Επιθεώρησης Εργασίας (Σ.ΕΠ.Ε.), του εφεξής 
καλουμένου ΟΠΣ-ΣΕΠΕ, καταχωρούνται δεδομένα φυ¬ 
σικών προσώπων που πληρούν τις προϋποθέσεις για να 
αναλάβουν καθήκοντα Τεχνικού Ασφάλειας, σύμφωνα 
με τις κείμενες διατάξεις. 

2. Στην ανωτέρω ηλεκτρονική βάση της παρ. 1 του πα¬ 
ρόντος καταχωρούνται στοιχείαταυτοποίησηςΤεχνικού 
Ασφάλειας, στοιχεία ειδικότητας και λοιπών προϋποθέ¬ 
σεων εγγραφής τους, καθώς και στοιχεία άσκησης καθη¬ 
κόντων Τεχνικού Ασφάλειας σε επιχειρήσεις, σύμφωνα 
με το άρ. 3 της παρούσης. 

3. Η ανάθεση καθηκόντων σεΤεχνικό Ασφάλειας μέσω 
του ΟΠΣ-ΣΕΠΕ έχει ως προϋπόθεση την εγγραφή αυτού 
μετά από αίτησή του στην ηλεκτρονική βάση της παρ.1 
του παρόντος. 

Άρθρο 3 - Στοιχεία που περιλαμβάνει 
η Ηλεκτρονική βάση καταχώρισης 
δεδομένων Τεχνικών Ασφάλειας. 

1. Στο ΟΠΣ-ΣΕΠΕ και συνδεδεμένα με τον μοναδικό 
ατομικό Αριθμό Τεχνικού Ασφάλειας (ΤΑ) εισάγονται 
αυτομάτως ή καταχωρούνται στοιχεία ως εξής: 

α) Στοιχεία ταυτοποίησης του Τεχνικού Ασφάλειας: 
αα) αριθμός φορολογικού μητρώου (ΑΦΜ), αβ) αριθμός 
μητρώου κοινωνικής ασφάλισης (ΑΜΚΑ), αγ) αριθμός 
αστυνομικής ταυτότητας ή διαβατηρίου, αδ) επώνυμο, 
όνομα, πατρώνυμο, αε) ημερομηνία γέννησης, αστ) εθνι¬ 
κότητα, αζ) διεύθυνση κατοικίας, αη) στοιχεία επικοινω¬ 
νίας, δηλαδή διεύθυνση ηλεκτρονικού ταχυδρομείου και 
αριθμός τηλεφώνου. 


β) Στοιχεία εκπαίδευσης και ειδικότητας του Τεχνι¬ 
κού Ασφάλειας: βα) επίπεδο και τίτλος σπουδών από 
αναγνωρισμένο εκπαιδευτικό ίδρυμα της ημεδαπής ή 
αναγνωρισμένο ομοταγές εκπαιδευτικό ίδρυμα της αλ¬ 
λοδαπής και χρόνος απόκτησης του τίτλου, όπου στην 
περίπτωση του ιδρύματος της αλλοδαπής απαιτείται ο 
τίτλος σπουδών να είναι αναγνωρισμένος σύμφωνα με 
τις διατάξεις της κείμενης νομοθεσίας, ββ) ειδικότητα, 
βγ) άδεια άσκησης επαγγέλματος, όπου απαιτείται, βδ) 
στοιχεία επιμόρφωσης, δηλαδή φορέας, διάρκεια της 
επιμόρφωσης και αριθμός πρωτοκόλλου της σχετικής 
βεβαίωσης λαμβάνοντας υπόψη και τα οριζόμενα στο 
άρθρο 22 του Κ.Ν.Υ.Α.Ε., όπως ισχύει. 

γ) Στοιχεία απασχόλησης ως Τεχνικός Ασφάλειας: γα) 
Στοιχεία επιχείρησης ή επιχειρήσεων στην οποία έχουν 
παρασχεθεί ή παρέχονται υπηρεσίεςΤεχνικού Ασφάλει¬ 
ας, γβ) διάρκεια της απασχόλησης του Τεχνικού Ασφά¬ 
λειας ανά επιχείρηση, ήτοι χρόνος έναρξης και λήξης 
της σύμβασης του με την επιχείρηση και αιτιολογία της 
τυχόν απόλυσής του γγ) κατανομή του ετήσιου χρόνου 
απασχόλησηςτουΤεχνικού Ασφάλειας ανά επιχείρηση. 

2. Όλα τα στοιχεία που εισάγονται αυτόματα ή κατα- 
χωρούνται στην Ηλεκτρονική βάση καταχώρισης δεδο¬ 
μένων Τεχνικών Ασφάλειας χρησιμοποιούνται από τις 
υπηρεσίες του Σ.ΕΠ.Ε. μόνο για το σκοπό που προβλέπει 
η εργατική νομοθεσία και στο πλαίσιο των διατάξεων του 
ν. 2472/1997 «Προστασία του ατόμου από την επεξερ¬ 
γασία δεδομένων προσωπικού χαρακτήρα», όπως ισχύ¬ 
ουν. Ομοίως, κάθε υπηρεσία του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης που 
ενεργεί αρμοδίως για θέματα ανάπτυξης, επέκτασης, λει¬ 
τουργίας, συντήρησης και τεχνικής υποστήριξης, καθώς 
και για την αξιοποίηση στοιχείων που καταχωρούνται 
στο σύστημα ΟΠΣ-ΣΕΠΕ, χειρίζεται τα στοιχεία του στο 
πλαίσιο των διατάξεων του ν. 2472/1997. 

Άρθρο 4 - Διαδικασία εγγραφής 
στην Ηλεκτρονική βάση καταχώρισης 
δεδομένων Τεχνικών Ασφάλειας του ΟΠΣ-ΣΕΠΕ 

1. Για την εγγραφή στην Ηλεκτρονική βάση καταχώ¬ 
ρισης δεδομένων Τεχνικών Ασφάλειας του ΟΠΣ-ΣΕΠΕ 
απαιτείται η απόκτηση κωδικού πρόσβασης στο σύστη¬ 
μα, καθώς και η δημιουργία προσωπικού «λογαριασμού» 
σε αυτό. 

Για την υποβολή της αρχικής αίτησης εγγραφής, η εί¬ 
σοδος του χρήστη ως Τεχνικός Ασφάλειας θα γίνει με 
χρήση των προσωπικών του κωδικών πρόσβασης στο 
ΤΑΧΙ5. Μετά από έλεγχο στοιχείων ταυτοποίησης του φυ¬ 
σικού προσώπου το ΟΠΣ- ΣΕΠΕ αποδίδει νέους κωδικούς 
πρόσβασης για την περαιτέρω είσοδο στο σύστημα. 

Η διαδικασία εγγραφής στην Ηλεκτρονική βάση κατα¬ 
χώρισης δεδομένων Τεχνικών Ασφάλειας του ΟΠΣ-ΣΕΠΕ 
δεν ακολουθείται από τους εργοδότες που αναλαμβά¬ 
νουν καθήκοντα Τεχνικού Ασφάλειας στην επιχείρησή 
τους. 

2. Για την εγγραφή στην Ηλεκτρονική βάση καταχώρι¬ 
σης δεδομένωνΤεχνικών Ασφάλειας οι ενδιαφερόμενοι 
υποβάλλουν ηλεκτρονικά αιτήσεις οι οποίες δρομολο¬ 
γούνται αυτόματα από το σύστημα προς την αρμόδια 
υπηρεσία του Σ.ΕΠ.Ε. με συμπλήρωση του σχετικού εντύ¬ 
που, που παρέχεται μέσω του συστήματος ΟΠΣ-ΣΕΠΕ 

(νννννν.Ξθρθηθΐ.ςιΐ') και το οποίο αναφέρει όλα τα στοιχεία 
της παραγράφου 1 α, 1 β του άρθρου 3 της παρούσας 
Απόφασης. Ειδικότερα, τα στοιχεία ταυτοποίησης του 
Τεχνικού Ασφάλειας επικαιροποιούνται με τα στοιχεία 
φυσικών προσώπων του πληροφοριακού συστήματος 
ΤΑΧΙ5, ενώ τα στοιχεία εκπαίδευσης και ειδικότητας του 
Τεχνικού Ασφάλειας επικαιροποιούνται, όπου είναι δυ¬ 
νατόν, με στοιχεία των πληροφοριακών συστημάτων των 
επαγγελματικών φορέων στους οποίους είναι εγγεγραμ¬ 
μένοι και πάντως μετά την ολοκλήρωση της διασύνδε¬ 
σης του ΟΠΣ-ΣΕΠΕ μετά εν λόγω πληροφοριακά συστή¬ 
ματα ή συμπληρώνονται υπευθύνως από τον αιτούντα. 

3. Οι αιτήσεις που υποβάλλονται στην αρμόδια υπηρε¬ 
σία του Σ.ΕΠ.Ε. με την προαναφερθείσα διαδικασία στις 
παρ. 1 και 2 του παρόντος άρθρου, δεσμεύουν τους αι- 
τούντες κατά τα οριζόμενα στο άρθρο 5 του ν. 1599/1986, 
όπως αντικαταστάθηκε από την παρ. 13 του άρθρου 2 
του ν. 2479/1997 και όπως ισχύει, και τις συνέπειες της 
παρ. 6 του άρθρου 22 του ίδιου νόμου όπως ισχύει, για: 
α) τα στοιχεία ταυτοποίησης του αιτούντος και β) την αλή¬ 
θεια των στοιχείων που καταχωρούνται στην αίτηση και 
τη γνησιότητα των επισυναπτόμενων δικαιολογητικών. 

4. Αρμόδια υπηρεσία του Σ.ΕΠ.Ε. για την υποβολή 
αίτησης είναι αυτή του τόπου κατοικίας του αιτούντος 
Τεχνικού Ασφάλειας. Ειδικότερα όμως για τους Τεχνικούς 
Ασφάλειας που αιτούνται εγγραφής στην Ηλεκτρονική 
βάση καταχώρισης δεδομένων Τεχνικών Ασφάλειας για 
την ανάληψη καθηκόντωνΤεχνικού Ασφάλειας σε Ναυ- 
πηγοεπισκευαστικές εργασίες, η αρμόδια υπηρεσία είναι 
η Περιφερειακή Διεύθυνση Επιθεώρησης Ασφάλειας και 
Υγείας στην Εργασία Πειραιώς - Δυτικής Αττικής - Αιγαίου. 

Άρθρο 5 - Διαχείριση αίτησης 

για εγγραφή στην Ηλεκτρονική βάση 

καταχώρισης δεδομένων Τεχνικών Ασφάλειας 

1. Στις υποβληθείσες αιτήσεις της παρ. 2 του άρθρου 
4 της παρούσας απόφασης, αποδίδεται αριθμός πρωτο¬ 
κόλλου από το ΟΠΣ-ΣΕΠΕ και στη συνέχεια αυτές αρχειο¬ 
θετούνται στον προσωπικό λογαριασμό του χρήστη του 
συστήματος ΟΠΣ-ΣΕΠΕ και είναι διαθέσιμες προς αυτόν. 

2. Η αρμόδια υπηρεσία του Σ.ΕΠ.Ε. ενημερώνεται 
μέσω του ΟΠΣ-ΣΕΠΕ για την υποβληθείσα αίτηση και 
προβαίνει στις απαιτούμενες από το νόμο ενέργειες 
σύμφωνα με τους κανόνες της διοικητικής διαδικασίας 
του ν. 2690/1999, όπως ισχύει, για τη διαπίστωση των 
νομίμων προϋποθέσεων άσκησης καθηκόντωνΤεχνικού 
Ασφάλειας κατά τα οριζόμενα στα άρθρα 11 και 12 του 
Κ.Ν.Υ.Α.Ε. 

3. Ο αϊτών - χρήστης του ΟΠΣ-ΣΕΠΕ, θα μπορεί να 
παρακολουθεί την εξέλιξη της διαδικασίας διεκπεραί¬ 
ωσης της αίτησής του μέσα από τον προσωπικό του λο¬ 
γαριασμό στον οποίον θα καταχωρείται η αίτηση με τις 
ενδείξεις «Σε εκκρεμότητα - Εγκρίθηκε - Απορρίφθηκε». 

4. Η επιτυχής εγγραφή στην Ηλεκτρονική βάση κατα¬ 
χώρισης δεδομένωνΤεχνικών Ασφάλειας του ΟΠΣ-ΣΕΠΕ 
ανακοινώνεται στον αιτούντα με την χορήγηση σε αυ¬ 
τόν του Αριθμού ΚαταχώρισηςΤεχνικού Ασφάλειας(ΤΑ) 
μέσω ανάρτησης στον προσωπικό του λογαριασμό στο 
ΟΠΣ-ΣΕΠΕ. Σε περίπτωση απόρριψης της αίτησης η αρ¬ 
μόδια υπηρεσία του Σ.ΕΠ.Ε. αναρτά στον προσωπικό 
του λογαριασμό την αιτιολογημένη απόρριψη αυτής. 


Άρθρο 6 - Επιβεβαίωση εγγραφής 
στην Ηλεκτρονική βάση καταχώρισης 
δεδομένων Τεχνικών Ασφάλειας 

1. Με την έγκριση της αίτησης εγγραφής του Τεχνι¬ 
κού Ασφάλειας στην Ηλεκτρονική βάση καταχώρισης 
του ΟΠΣ-ΣΕΠΕ, σύμφωνα με το άρθρο 5, χορηγείται σε 
αυτόν μοναδικός Αριθμός ΚαταχώρισηςΤεχνικού Ασφά¬ 
λειας (ΤΑ). Η εγγραφή αυτή καθίσταται ανενεργή μετά 
από αίτηση διαγραφής του Τεχνικού Ασφάλειας από την 
αντίστοιχη ηλεκτρονική βάση ή εφόσον εκλείψουν οι 
προϋποθέσεις άσκησης καθηκόντωνΤεχνικού Ασφά¬ 
λειας. Σε κάθε περίπτωση στο ΟΠΣ-ΣΕΠΕ καταχωρείται 
ο λόγος απενεργοποίησηςΤΑ. 

2. Τα στοιχεία της ηλεκτρονικής βάσης καταχώρισης 
δεδομένων Τεχνικών Ασφάλειας αποτελούν στοιχεία 
του επαγγελματικού βίου του Τεχνικού Ασφάλειας και 
είναι δυνατή η έκδοση αναφοράς από το ΟΠΣ-ΣΕΠΕ, με 
δυνατότητα εκτύπωσης, του επαγγελματικού ιστορικού 
άσκησης καθηκόντων Τεχνικού Ασφάλειας. 

Άρθρο 7 - Ανάθεση Καθηκόντων 
Τεχνικού Ασφάλειας 

1. Η ανάθεση καθηκόντωνΤεχνικού Ασφάλειας δύνα- 
ται να πραγματοποιηθεί μόνο σε Τεχνικούς Ασφάλειας, 
οι οποίοι είναι εγγεγραμμένοι στην Ηλεκτρονική βάση 
καταχώρισης δεδομένωνΤεχνικών Ασφάλειαςτου ΟΠΣ- 
ΣΕΠΕ. Το παρόν άρθρο δεν εφαρμόζεται για τους εργο¬ 
δότες που αναλαμβάνουν καθήκοντα Τεχνικού Ασφά¬ 
λειας στην επιχείρησή τους. 

2. Η ανάθεση καθηκόντωνΤεχνικού Ασφάλειας προ¬ 
ϋποθέτει την αποτύπωση στα σχετικά έντυπα της σύμ¬ 
φωνης γνώμης των εμπλεκόμενων μερών, τα οποία είναι 
κατά περίπτωση: ο Εργοδότης, οΤεχνικός Ασφάλειας, και 
η επιχείρηση παροχής Εξωτερικών Υπηρεσιών Προστα¬ 
σίας και Πρόληψης (ΕΞΥΠΠ). 

3. Για ανάθεση καθηκόντων Τεχνικού Ασφάλειας τα 
εμπλεκόμενα μέρη προβαίνουν στις ακόλουθες ενέργειες: 

α) Ο εργοδότης συμπληρώνει το έντυπο ανάθεσης κα¬ 
θηκόντων στο σύστημα ΟΠΣ-ΣΕΠΕ, το οποίο πραγματο¬ 
ποιεί αυτοματοποιημένους ελέγχους για τη διαπίστωση 
συνδρομής των προϋποθέσεων του νόμου σχετικά με 
την άσκηση καθηκόντωνΤεχνικού Ασφάλειας. Ενδεικτικά 
ελέγχονται: αα) τα τυπικά και ουσιαστικά προσόντα του 
Τεχνικού Ασφάλειας που απαιτούνται για τον κλάδο οικο¬ 
νομικής δραστηριότητας και την κατηγορία επικινδυνό- 
τητας της επιχείρησης αβ) ο ετήσιος χρόνος απασχόλη¬ 
σης του Τεχνικού Ασφάλειας και η κατανομή του χρόνου 
κατά το αναφερόμενο χρονικό διάστημα, για τον κλάδο 
οικονομικής δραστηριότητας της επιχείρησης σε συνάρ¬ 
τηση με τον αριθμό των εργαζομένων που απασχολεί 
η επιχείρηση, αγ) ο ετήσιος χρόνος απασχόλησης του 
Τεχνικού Ασφάλειας και η κατανομή του χρόνου κατά το 
αναφερόμενο χρονικό διάστημα σε παράρτημα της ίδιας 
επιχείρησης ή σε άλλη επιχείρηση ή και παραρτήματά 
της καθώς και οποιαδήποτε άλλη απασχόληση αυτού ως 
Τεχνικός Ασφάλειας. Ο εργοδότης συμπληρώνει εκ νέου 
το έντυπο ανάθεσης καθηκόντων, ακόμη κι αν πρόκειται 
για τον ίδιο Τεχνικό Ασφάλειας, στις ακόλουθες περιπτώ¬ 
σεις: α) Σε περίπτωση μεταβολής ενός ή περισσοτέρων 
εκ των ανωτέρω δηλωθέντων στοιχείων υπό αα), αβ) 
και αγ) και β) Με τη συμπλήρωση κάθε δωδεκαμήνου 

εκάστης ανάθεσης καθηκόντωνΤεχνικού Ασφάλειας στο 
σύστημα ΟΠΣ-ΣΕΠΕ με διάρκεια άνω του δωδεκαμήνου, 
οπότε επικαιροποιούνται τα ως άνω δηλωθέντα στοιχεία 
υπό αβ) και αγ). Για την ανάθεση καθηκόντων Τεχνικού 
Ασφάλειας στις ένοπλες δυνάμεις καθώς και στις οικοδο¬ 
μικές εργασίες, τις εργασίες σε εργοτάξια οικοδομών και 
πάσης φύσεως έργων αρμοδιότητας πολιτικού μηχανι¬ 
κού για τα προσωρινά ή κινητά εργοτάξια, υποβάλλεται 
ειδικό έντυπο μέσω του συστήματος ΟΠΣ-ΣΕΠΕ. 

Με τη διαπίστωση της συνδρομής των προϋποθέσε¬ 
ων του νόμου ολοκληρώνεται ο καταρχήν έλεγχος του 
νομότυπου ως προς τα προαναφερθέντα στοιχεία της 
ανάθεσης και στη συνέχεια αποστέλλεται ειδοποίηση 
στα λοιπά εμπλεκόμενα μέρη, τα οποία είναι κατά περί¬ 
πτωση ο Τεχνικός Ασφάλειας και/ή η επιχείρηση παρο¬ 
χής Εξωτερικών Υπηρεσιών Προστασίας και Πρόληψης 
(ΕΞΥΠΠ), για να δηλώσουν την αποδοχή ή μη της ανά¬ 
θεσης καθηκόντων που προτείνεται από τον εργοδότη. 

β) Ο Τεχνικός Ασφάλειας ή/και η επιχείρηση παρο¬ 
χής Εξωτερικών Υπηρεσιών Προστασίας και Πρόληψης 
(ΕΞΥΠΠ), που λαμβάνει ειδοποίηση μέσω του ΟΠΣ-ΣΕΠΕ 
γιατηνπροταθείσα από τον εργοδότη ανάθεση καθηκό¬ 
ντων Τεχνικού Ασφάλειας, συμπληρώνει το πεδίο απο¬ 
δοχής των όρων της ανάθεσης. 

Με την αποδοχή της πρότασης για ανάθεση καθηκό¬ 
ντων Τεχνικού Ασφάλειας κατά τα οριζόμενα στην πα¬ 
ρούσα παράγραφο, ολοκληρώνεται η διαδικασία υποβο- 
λήςτου εντύπου ανάθεσης καθηκόντων ΤΑ και η ανάθεση 
δρομολογείται στην αρμόδια υπηρεσία του Σ.ΕΠ.Ε. 

4. Οι αρμόδιες Υπηρεσίες του Σ.ΕΠ.Ε. προβαίνουν σε 
περαιτέρω έλεγχο του νομότυπου ανάθεσης καθηκό¬ 
ντων ΤΑ. Σε κάθε περίπτωση διαπίστωσης μη συνδρομής 
των απαραίτητων προϋποθέσεων, η αρμόδια Υπηρεσία 
του Σ.ΕΠ.Ε. αποστέλλει αιτιολογημένη απόρριψη του 
αιτήματος ανάθεσης καθηκόντωνΤεχνικού Ασφάλειας 
που κοινοποιείται στον προσωπικό λογαριασμό του αι- 
τούντα εργοδότη. 

Άρθρο 8 - Μεταβολή της Ανάθεσης Καθηκόντων 
Τεχνικού Ασφάλειας και λήξη ή διακοπή αυτής 

1. Σε περίπτωση μεταβολής των όρων και προϋποθέσε¬ 
ων για την υποχρέωση του εργοδότη να χρησιμοποιεί τις 
υπηρεσίεςΤεχνικού Ασφάλειας κατά τις κείμενες διατά¬ 
ξεις, ο εργοδότης που έχει αναθέσει σχετικά καθήκοντα 
σε Τεχνικό Ασφάλειας προβαίνει στις ενέργειες που ανα- 
φέρονται στο άρθρο 7 παρ. 3α, υποβάλλοντας τα νέα δε¬ 
δομένα και ακολουθείται η διαδικασία του άρθρου αυτού. 

2. Σε περίπτωση μονομερούς απόφασης του Τεχνικού 
Ασφάλειας ή/και της ΕΞΥΠΠ για διακοπή της άσκησης 
των καθηκόντων ΤΑ, υποβάλλεται αίτημα διακοπής πα¬ 
ροχής υπηρεσιών ΤΑ. 

Ειδικά για την περίπτωση μονομερούς διακοπής πα¬ 
ροχής υπηρεσιών ΤΑ από τον εργοδότη, η δήλωση θα 
πρέπει να είναι αιτιολογημένη. 

3. Σε περίπτωση μη συνδρομής των νομίμων προϋ¬ 
ποθέσεων για την άσκηση δραστηριοτήτων ΕΞΥΠΠ, με 
την έκδοση, σύμφωνα με τις κείμενες διατάξεις, της από¬ 
φασης απαγόρευσης άσκησης δραστηριοτήτων ΕΞΥΠΠ 
από την αρμόδια υπηρεσία του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης, 
επέρχεται αυτοδικαίως στο ΟΠΣ-ΣΕΠΕ η διακοπή του συ- 


νόλουτων αναθέσεων καθηκόντωνΤεχνικού Ασφαλείας 
στις αντίστοιχες επιχειρήσεις που συνεβλήθησαν με την 
ΕΞΥΠΠ, στην οποία επεβλήθη η ανωτέρω απαγόρευση. 

4. Για τη λήξη της ανάθεσης καθηκόντων των περιπτώ¬ 
σεων των παρ. 2 και 3 του παρόντος άρθρου αποστέλ- 
λεται σχετικό μήνυμα στον προσωπικό λογαριασμό του 
εργοδότη και του Τεχνικού Ασφάλειας ή/και της ΕΞΥΠΠ. 

Άρθρο 9 - Μεταβατικές ρυθμίσεις 

1. Από την 1.12.2017 όλοι οι Τεχνικοί Ασφάλειας που 
ασκούν ή πρόκειται να ασκήσουν καθήκοντα Τεχνικού 
Ασφάλειας εγγράφονται στην Ηλεκτρονική βάση κατα¬ 
χώρισης δεδομένων Τεχνικών Ασφάλειας του άρθρου 
2 της παρούσας απόφασης, σύμφωνα με τα οριζόμενα 
στα άρθρα 3,4,5 και 6 αυτής. 

2. Μετά την παρέλευση τριμήνου από την ημερομηνία 
έναρξης εγγραφής στην Ηλεκτρονική βάση καταχώρισης 
δεδομένωνΤεχνικών Ασφάλειας, όπως ορίζεται στην πα¬ 
ράγραφο 1 του παρόντος άρθρου, ήτοι από την 1.3.2018 
και έως τις 31.5.2018, κάθε νέα ανάθεση καθηκόντων 
Τεχνικού Ασφάλειας από εργοδότες που, σύμφωνα μετά 
άρθρα 8,10,12 και 21 του Κ.Ν.Υ.Α.Ε., έχουν υποχρέωση 
να απασχολούν Τεχνικό Ασφάλειας, πραγματοποιείται 
είτε με επιτόπια υποβολή των εγγράφων στην αρμόδια 
υπηρεσία του Σ.ΕΠ.Ε. είτε σύμφωνα με τα οριζόμενα στο 
άρθρο 7 της παρούσας απόφασης. Από την 1.6.2018 
κάθε νέα ανάθεση καθηκόντωνΤεχνικού Ασφάλειας ή 
ανανέωση σύμβασης ή και προγράμματος επισκέψεων 
ΤΑ, από εργοδότες που υποχρεούνται κατά τα ανωτέρω 
να χρησιμοποιούν τις υπηρεσίεςΤεχνικού Ασφάλειας, 
πραγματοποιείται αποκλειστικά σύμφωνα με τα οριζό¬ 
μενα στο άρθρο 7 της παρούσας απόφασης. 

3. Όσες αναθέσεις καθηκόντων ΤΑ θα έχουν υποβλη¬ 
θεί εγγράφως στις αρμόδιες υπηρεσίες του Σ.ΕΠ.Ε. έως 
και την 31.5.2018 λήγουν αυτοδικαίως την 1.3.2019 και 
ώρα 13:00. 

Ως εκ τούτου μέχρι αυτή την ώρα της ανωτέρω κα¬ 
ταληκτικής ημερομηνίας πρέπει να έχει ολοκληρωθεί η 
διαδικασία υποβολής του εντύπου ανάθεσης καθηκό¬ 
ντων ΤΑ κατά τα οριζόμενα στο άρθρο 7 της παρούσας 
απόφασης. 

Άρθρο 10- Κυρώσεις 

Από 1.6.2018 και με την επιφύλαξη της παρ. 3 του άρ¬ 
θρου 9 της παρούσας η συνέχιση της ανάθεσης άσκη¬ 
σης καθηκόντων κατά παράβαση των προβλεπομένων 
στο ίδιο ως άνω άρθρο της, επιφέρει τις κυρώσεις των 
άρθρων 71 και 72 του Κ.Ν.Υ.Α.Ε., με τις διαδικασίες που 
προβλέπονται στις διατάξεις των άρθρων 23 και 24 του 
ν. 3996/2011, όπως ισχύουν. 

Άρθρο 11 - Έναρξη ισχύος 

Η απόφαση αυτή ισχύει από τη δημοσίευση της πα¬ 
ρούσας στην Εφημερίδα της Κυβερνήσεως, με τις εξαιρέ¬ 
σεις των οριζομένων στις διατάξεις του άρθρου 9 αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2017 

Η Υπουργός 

ΕΥΤΥΧΙΑ ΑΧΤΣΙΟΓΛΟΥ 

